
–	uzimajući u obzir prijedlog Komisije upućen Europskom parlamentu i Vijeću (COM(2024)0325 – C10‑0088/2024),
–	uzimajući u obzir članak 107. stavak 2. Ugovora o funkcioniranju Europske unije,
–	uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije[footnoteRef:1], [1:  	SL L 311, 14.11.2002., str. 3., ELI: https://eur-lex.europa.eu/legal-content/HR/TXT/HTML/?uri=CELEX:32002R2012] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:2], a posebno njezin članak 9., [2:  	SL L 433 I, 22.12.2020., str. 11., ELI: https://eur-lex.europa.eu/legal-content/HR/TXT/HTML/?uri=CELEX:32020R2093.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:3], a posebno njegovu točku 10., [3:  	SL L 433 I, 22.12.2020., str. 28., ELI: https://eur-lex.europa.eu/legal-content/HR/TXT/HTML/?uri=CELEX:32020Q1222(01).] 

–	uzimajući u obzir Uredbu (EU) 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu[footnoteRef:4],  [4:  	SL L 231, 30.6.2021., str. 60., ELI: https://eur-lex.europa.eu/legal-content/HR/TXT/HTML/?uri=CELEX:32021R1058.] 

–	uzimajući u obzir svoju Rezoluciju od 27. veljače 2024. o Nacrtu uredbe Vijeća o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027.[footnoteRef:5], [5:  	Usvojeni tekstovi, P9_TA(2024)0082.] 

–	uzimajući u obzir svoju Rezoluciju od 20. listopada 2021. o učinkovitosti država članica pri korištenju novca iz Fonda solidarnosti EU-a u slučajevima prirodnih katastrofa[footnoteRef:6], [6:  	SL C 184, 5.5.2022., str. 82.] 

–	uzimajući u obzir svoju Rezoluciju od 18. svibnja 2021. o reviziji Fonda solidarnosti Europske unije[footnoteRef:7], [7:  	SL C 15, 12.1.2022., str. 2.] 

–	uzimajući u obzir izvješće Europske agencije za okoliš br. 1/2024 – Europska procjena klimatskih rizika (EUCRA),
–	uzimajući u obzir izvješće Odbora za proračune (A10‑0002/2024),
A.	budući da je u razdoblju od 1. do 17. svibnja 2023. u talijanskoj regiji Emilia-Romagna došlo do iznimno obilnih padalina koje su dovele do poplava, što je potom dovelo do ukupne izravne štete koju su talijanske vlasti procijenile na 8,5 milijardi EUR;
B.	budući da su u razdoblju od 3. do 6. kolovoza 2023. Sloveniju pogodile obilne padaline koje su dovele do poplava diljem zemlje, što je bila dosad najgora prirodna katastrofa u toj zemlji koja je, prema Komisiji, uzrokovala izravnu štetu u ukupnom iznosu od 7,3 milijarde EUR;
C.	budući da su u razdoblju od 3. do 6. kolovoza 2023. Austriju pogodile obilne padaline koje su dovele do poplava u južnim austrijskim regijama, što je uzrokovalo ukupnu izravnu štetu koju su austrijske vlasti procijenile na 208 milijuna EUR;
D.	budući da je u razdoblju od 4. do 11. rujna 2023. Grčku pogodila sredozemna oluja „Daniel”, koja je prouzročila obilne kiše i dovela do poplava na više lokacija u središnjoj Grčkoj, posebno u regiji Tesaliji, što je dovelo do ukupne izravne štete koju su grčke vlasti procijenile na 2,3 milijarde EUR;
E.	budući da su u razdoblju od 25. listopada do 10. studenoga 2023. u talijanskoj regiji Toskani zabilježene obilne padaline koje su uzrokovale bujice i ukupnu izravnu štetu koju su talijanske vlasti procijenile na 2,7 milijardi EUR;
F.	budući da je u razdoblju od 2. do 9. studenoga 2023. nekadašnja regija Nord-Pas-de-Calais u francuskoj regiji Hauts-de-France bila pogođena obilnim padalinama koje su uzrokovale poplave, što je dovelo do ukupne izravne štete koju su francuske vlasti procijenile na 1,9 milijardi EUR;
1.	izražava duboku solidarnost sa svim žrtvama, njihovim obiteljima i svim pojedincima pogođenima razornim poplavama u Italiji, Sloveniji, Austriji, Grčkoj i Francuskoj, kao i s nacionalnim, regionalnim i lokalnim vlastima uključenima u napore za pružanje pomoći;
2.	pozdravlja ovu odluku kao konkretan i vidljiv oblik solidarnosti Unije s građanima i regijama u pogođenim područjima u Italiji, Sloveniji, Austriji, Grčkoj i Francuskoj;
3.	ponavlja da je važno informirati javnost o vidljivim koristima koje proizlaze iz Fonda solidarnosti Europske unije (FSEU) te dodatno povećati svijest građana o instrumentima i programima Unije;
4.	ističe sve veći broj ozbiljnih i razornih prirodnih katastrofa u Europi te poziva države članice i Komisiju da ulažu u mjere ublažavanja klimatskih promjena i prilagodbe njima kako bi se izbjegli ljudski i gospodarski gubici; smatra da bi proračun FSEU-a ili njegov ekvivalent trebalo proširiti s obzirom na predstojeći prijedlog Komisije o novom višegodišnjem financijskom okviru i naknadne međuinstitucijske pregovore; potiče Komisiju da poveća proračun europske pričuve za solidarnost i da se pobrine za to da se ukupnim iznosom sredstava i modalitetima dodjele osigura optimalna učinkovitost FSEU-a;
5.	naglašava da su zbog klimatskih promjena otoci i obalne regije posebno izloženi prirodnim katastrofama; uviđa da pojave kao što su potresi, poplave, vulkanske erupcije i suše, koje utječu i na jezera i rijeke, predstavljaju sve veću prijetnju mnogim europskim regijama, posebno onima na Sredozemlju; dovodi u pitanje je li FSEU na odgovarajući način usklađen s hitnim potrebama povezanima s prilagodbom klimatskim promjenama u tim posebno osjetljivim područjima; stoga smatra da bi otoci i obalne regije trebali dobiti odgovarajuća financijska sredstva u okviru FSEU-a kako bi se riješili njihovi specifični nedostaci;
6.	naglašava da je FSEU samo kurativni instrument i da bi Unija također trebala nastaviti rješavati pitanja prilagodbe klimatskim promjenama i njihova ublažavanja podupiranjem europskih i nacionalnih politika za sprečavanje prirodnih katastrofa; ističe da se u izvješću Europske agencije za okoliš br. 1/2024 „Europska procjena klimatskih rizika” upozorava da blok nije pripremljen za učinke klimatskih promjena i naglašava potrebu za djelovanjem kako bi se izbjeglo da utvrđeni klimatski rizici dosegnu kritične razine; poziva države članice i Komisiju da daju svoj doprinos postizanju ciljeva dogovorenih na sastanku na vrhu o klimi u Parizu; podsjeća da je potrebno stvoriti učinkovite sinergije s drugim politikama i programima Unije i naglašava da bi države članice trebale na najbolji način iskoristiti mogućnosti financiranja, posebno Europskog fonda za regionalni razvoj, Europskog socijalnog fonda +, Europskog fonda za pomorstvo, ribarstvo i akvakulturu, Kohezijskog fonda i programa ruralnog razvoja; također naglašava potrebu za preventivnim mjerama, ne samo kako bi se ublažila buduća šteta, već i kako bi se spriječilo pogoršanje rizičnih uvjeta nakon katastrofalnih događaja, kao što su šumski požari, odroni tla ili isušivanje jezera i rijeka; naglašava da je važno osigurati odgovarajuću fleksibilnost među različitim programima; naglašava da pomoć koja se pruža u okviru FSEU-a ne bi smjela biti na štetu sredstava Unije koja države članice primaju u okviru drugih programa ili politika Unije; podsjeća da države članice mogu dodijeliti državnu potporu, u skladu s primjenjivim pravilima Unije, prvenstveno poljoprivrednim poduzećima koja su pretrpjela štetu zbog prirodnih katastrofa;
7. 	podsjeća na važnost brze i pouzdane procjene štete kojom se uzimaju u obzir gospodarske posljedice i poziva na ulaganje većih operativnih napora kako bi se smanjilo prosječno vrijeme za isplatu predujmova, uz istodobno osiguravanje zaštite proračuna Unije; poziva Komisiju da dodatno pojednostavni postupak i skrati vrijeme potrebno za obradu zahtjeva za mobilizaciju FSEU-a, da ubrza vrijeme odgovora i osigura da sredstva brzo stignu do pogođenih regija s obzirom da prirodne katastrofe uzrokuju znatnu štetu koja narušava svakodnevni život i lokalna gospodarstva; naglašava potrebu za razumnom fleksibilnošću kada se zemlje primateljice suočavaju s opravdanim kašnjenjima i izazovima u podnošenju zahtjeva za dodjelu i korištenju dodijeljenih sredstava; poziva države članice da uzmu u obzir da prirodne katastrofe posebno utječu na ranjivo stanovništvo zbog socioekonomskih čimbenika koji dodatno otežavaju njihovu sposobnost za oporavkom; 
8.	ističe hitnu potrebu za pružanjem neposredne financijske pomoći putem FSEU-a kako bi se osiguralo da potpora može pravodobno doprijeti do pogođenih regija; 
9.	odobrava Odluku priloženu ovoj Rezoluciji;
10.	nalaže svojoj predsjednici da potpiše ovu Odluku zajedno s predsjednikom Vijeća te da je da na objavu u Službenom listu Europske unije;
11.	nalaže svojoj predsjednici da ovu Rezoluciju, zajedno s njezinim Prilogom, proslijedi Vijeću i Komisiji.

